‘ঈদ মোবারক’ বলে শুভেচ্ছা জানানো কি জায়েজ?
প্রশ্ন: ঈদের দিন আমরা একে অপরকে ‘ঈদ মোবারক’ বলে ঈদের শুভেচ্ছা জানিয়ে থাকি। কেউ কেউ বলেন, এটি বলা যাবে না। এটি শরীয়তসম্মত নয়। 







এ বিষয়ে শরীয়তের নির্দেশনা জানালে উপকৃত হতাম।




উত্তর: ‘ঈদ মোবারক’ একটি দোয়া বাক্য। ঈদের শুভেচ্ছা জ্ঞাপন করার জন্য তা বলতে অসুবিধা নেই। তবে এটিকে সুন্নত মনে করা যাবে না। 
কারণ কোনো বর্ণনায় এভাবে বলার কথা পাওয়া যায় না।
উল্লেখ্য, হাদিসের কিতাবসমূহে বর্ণিত হয়েছে, সাহাবায়ে কেরাম ঈদের দিন একে অপরকে تَقَبّلَ اللهُ مِنّا وَمِنْك (অর্থ: আল্লাহ আমাদের এবং তোমার নেক আমল কবুল করুন) বলতেন। 
(আদ দুআ, তবারানী, হাদিস ৯২৮; ফতহুল বারী, ইবনে হাজার ২/৫১৭)
তাই ঈদের দিন একে অপরকে এ দোয়া বাক্যটি বলা এবং এর প্রচলন করাই উত্তম হবে।
সূত্র: হালবাতুল মুজাল্লী ২/৫৫১; হাশিয়াতুত তাহতাবী আলাল মারাকী পৃ. ২৮৯; আলবাহরুর রায়েক ২/১৫৮; আলমুগনী, ইবনে কুদামা ৩/২৯৪

প্রশ্ন: ঈদের দিন আমরা একে অপরকে ‘ঈদ মোবারক’ বলে ঈদের শুভেচ্ছা জানিয়ে থাকি। কেউ কেউ বলেন, এটি বলা যাবে না। এটি শরীয়তসম্মত নয়।